Zápisnica
zo zasadnutia Komisie pre školstvo a vzdelávanie Miestneho zastupiteľstva mestskej časti Bratislava – Nové Mesto 
konanej dňa 19.3.2012

Prítomní : podľa prezenčnej listiny

Program :
1/ Otvorenie
2/ Prerokovanie materiálov na rokovanie MR a MZ
3/ Metodická činnosť na ZŠsMŠ
4/ Zápis detí do MČ BNM - vyhodnotenie
5/ Rôzne

K bodu 1:
Zasadnutie otvorila predsedníčka komisie p. Vítková, ktorá privítala všetkých prítomných a oboznámila ich s návrhom rokovania.
Hlasovanie : prítomní : 5
                     za :           5

K bodu 2:
a/Návrh Koncepčný zámer rozvoja a pedagogicko-organizačné a materiálo-technické 
   zabezpečenie výchovno-vzdelávacieho procesu škôl a školských zariadení v mestskej 
   časti Bratislava - Nové Mesto pre školský rok 2012/2013.
Informoval vedúci školského oddelenia p. Novák zdôraznil: mestská časť bude prispievať pre tretiakov na plavecký výcvik 10,-€, na kurz korčuľovania 15,-€ pre prvákov základných škôl, ktorý sa uskutoční v spolupráci s Jumping Joe. Lyžiarsky výcvikový kurz bude podporovať pre žiakov siedmeho ročníka sumou za ubytovanie-stravné-dopravu za podmienky, že rodičovské združenie ZŠ zaplatí vleky.
Ďalej upozornil na navýšené stavy detí v materských škôlkach MČ, ktoré sú v rozpore s Vyhláškou MZ SR 527/2007. Tento nepriaznivý stav by sa dal riešiť za predpokladu zaradenia bývalej súkromnej MŠ na Pionierskej (skončil sa prenájom) do siete škôl MČ BNM, priestormi MŠ Cádrova (francúzska MŠ, z nedostaktu malej kapacity si Francúzi hľadajú väčšie zariadenie)a riešením prístavby 2 tried na ZŠsMŠ Odborárska.
Komisia prerokovala predložený materiál a odporúča MR a MZ tento schváliť s pripomienkou skontrolovania koncepcie investičného rozvoja základných škôl.
Hlasovanie : prítomní : 5
                     za :           5

b/Návrh VZN č..../2012, ktorým sa dopĺňa Všeobecné záväzné nariadenie MČ BNM 
   č.2/2008 zo dňa 16.4.2008, ktorým sa vydáva prevádzkový poriadok ihrísk pre deti a 
   mládež
Informoval prednosta MÚ BNM p. Kollárik zdôraznil: navrhovanou zmenou VZN č.2/2008 sa mení a dopĺňa príloha - Prevádzkový poriadok ihrísk pre deti a mládež, dopĺňajú sa texty týkajúce sa doskočísk, hracích prvkov na detských ihriskách a upravuje sa prevádzka detských ihrísk.

-2-

Komisia vzala materiál na vedomie
Hlasovanie : prítomní : 5
                     za :           5

c/Návrh Všeobecne záväzného nariadenia MČ BNM č.2/2012 o nájme bytov.
Informoval prednosta MÚ BNM p. Kollárik zdôraznil: účelom predloženého VZN MČ BNM je stanovenie nového postupu pri prenájmoch mestských a obecných bytov, ktoré sú vo vlastníctve, resp. sú zverené do správy mestskej časti , zadefinovanie pojmu mestský a obecný byt ako aj určenie jednotnej doby nájmu a stanovenie možností jej predĺženia resp. zmeny na dobu neurčitú.
Komisia vzala materiál na vedomie.
Hlasovanie : prítomní : 5
                     za :           5

d/Návrh Všeobecne záväzného nariadenia č.   /2012, ktorým sa dopĺňa Všeobecné 
   nariadenie MČ BNM č.4/2009 zo dňa  20.10. 2009 o úprave podmienok predaja a 
   používania alkoholických nápojov na verejne prístupných miestach na území MČ
   BNM
Informoval p.Pavlovič, pracovník Eko-VPS zdôraznil: navrhovanou zmenou VZN č.4/2009 o úprave podmienok predaja a používania alkoholických nápojov na verejne prístupných miestach na území mestskej časti Bratislava - Nové Mesto, ktorým sa dopĺňa poriadok § 2 ods.3 písm.b pri organizovaní akcií v priestoroch amfiteátra.
Komisia vzala materiál na vedomie .
Hlasovanie : prítomní : 5
                     za :           5

e/Návrh Všeobecne záväzného nariadenia č.    /2012, ktorým sa mení a dopĺňa VZN
   MČ BNM č.1/1997 zo dňa 18.3.1997, ktorým sa vydáva prevádzkový poriadok 
   prírodného areálu Kuchajda ako vyplýva zo zmien a doplnkov VZN MČ BNM 
   vyhlásených VZN MČ BNM č.5/1999 zo dňa 29.6.1999, VZN MČ BNM č.12/2000 zo 
   dňa 10.10. 2000, VZN MČ BNM č.1/2001 zo dňa 17.4.2001, VZN č.3/2002 zo dňa 
   18.6.2002 a VZN MČ BNM č.10/2008 zo dňa 16.12.2008
Informoval p. Pavlovič, pracovník Eko-VPS zdôraznil: navrhovanou zmenou VZN č.1/1997 sa mení a dopĺňa príloha - Prevádzkový poriadok prírodného areálu Kuchajda:
-upravuje sa prevádzková doba areálu
-doba jeho stráženia a riešenie organizovaných akcií rátajúcich s vodnou plochou
-poriadok pri organizovaní akcií v priestoroch amfiteátra
Komisia prerokovala predložený materiál a odporúča MR a MZ tento schváliť v súlade s uznesením.
Hlasovanie : prítomní : 5
                     za :           5

f/Návrh Všeobecne záväzného nariadenia MČ BNM č.   /2012, ktorým sa určujú
   pravidlá o vykonávaní stavebných, rekonštrukčných , udržiavacích a výrobných 
   prác na území MČ BNM.
Informoval prednosta MÚ BNM p. Kollárik zdôraznil: účelom predkladaného VZN je zvýšiť ochranu obyvateľov MČ BNM pred hlukom pochádzajúcim zo stavebných, rekonštrukčných , udržiavacích prác, terénnych úprav.....Obmedzenie týchto činností v
-3-

 nedeľu, v štátne sviatky a v pracovných dňoch v čase od 19:00 do 07:00 hod.bude prínosom v oblasti vytvárania ochrany zdravých životných podmienok obyvateľov obce.
Komisia vzala materiál na vedomie.
Hlasovanie : prítomní : 5
                     za :           5

g/Návrh Všeobecne záväzného nariadenia o miestnych daniach na území MČ BNM, 
   ktorým sa mení a dopĺňa VZN MČ BNM č.5/2004 zo dňa 14.12.2004 v znení VZN
   MČ BNM č.5/2005 zo dňa 13.12.2005, VZN MČ BNM č.2/2007 zo dňa 10.4.2007, 
   VZN MČ BNM č.3/2007 zo dňa 11.12.2007, VZN MČ BNM č. 22/2008 zo dňa 16.12.
   2008, VZN MČ BNM č.3/2009 a VZN MČ BNM č.3/2011 zo dňa 13.12.2011 na 
   území MČ BNM.
Informoval prednosta MÚ BNM p. Kollárik zdôraznil: v prípade dane za psa je snaha MČ BNM docieliť, aby majitelia psov postupne zaregistrovali, že MČ vyvíja aktivity v prospech “psíčkarov”, je snahou docieliť zvýšenie záujmu nielen o sterilizáciu, aby sa nezvyšoval počet nechcených psov na ulici, ale i dosiahnutie vyššej úrovne chovateľstva najmä výcvikom psov.
Komisia vzala materiál na vedomie.
Hlasovanie : prítomní : 5
                     za :           5

K bodu 3:
Zápis detí do MŠ MČ BNM bude prerokovaný na ďalšom sedení komisie.

K bodu 4:
Najbližšie zasadnutie členov komisie sa uskutoční dňa 16.4.2012. Miesto konania bude upresnené v pozvánke.

                                                                                            Ing. Andrea Vítková, v.r.
                                                                           predseda Komisie pre školstvo a vzdelávanie

Zapísala : E. Hlivová
V Bratislave 20.3.2012